تحوت Thoth ، اله القمر و اله الحكمه فى الدين المصرى القديم ،عبد فى اماكن كثيره فى مصر لكن فى الاشمونين بالذات. تحوت اترسم على هيئة الطير ابو منجل ، او رجل براس الطير ايبيس ، و جسمه على شكل قرد بابون. اعتقد المصريين ان تحوت هو اللى اخترع الكتابه و اللغه فاتخيلوه على انه سجل لحوليات الالهه و الملوك ، و اله للسحر و اعتبره الكتاب رمزهم و الحامى لهم. تحوت اتعرف بإسم هيرمس فى اليونان فى عصور بعد ما اتعرف ف مصر و هو رمز جامعة القاهره الايام دى . فى شهر مايو 2010 تم اكتشاف على بقايا معبد ضخم للملك امنحوتب التالت فى البر الغربى فى الاقصر من ضمنها تمثالين كبار للملك امنحوتب و الاله تحوت. تمثال تحوت من الجرانيت الاحمر و طوله حوالى اربعه متر و بيعتبر من اكبر تماثيل تحوت اللى تم اكتشافها. تماثيل تحوت كانت بتحط فى معابد المملكه الحديثه علشان تستقبل اشعة الشمس فى فرحه شوف كمان: ايبيس شوف كمان: ابو منجل اكتشاف تماثيل إله الحكمة وأمنحتب التالت Archived 2010-05-19 at the Wayback Machine. فيه فايلات فى تصانيف ويكيميديا كومونز عن: تحوت